מחפשים
רציתי את הים ורציתי יבשה; רציתי את הבוקר שנפתח כמו פרסה; רציתי את הרגש הסוחף והגואה; רציתי את הדבש בתוך הלוע של אריה; והמשכתי לחפש את מה שלא מוצאים; ועד היום וגם עכשיו כולנו מחפשים; רציתי אשליות ורציתי תהילה; רציתי את הבכי שחוזר בכל עונה; רציתי להיות גדול וגם חזק; רציתי את הבדולח עם האור הירקרק; שוב המשכתי לחפש את מה שלא מוצאים; ועד היום וגם עכשיו כולנו מחפשים; רציתי את השמש בחצות היא לא יוצאת; רציתי את הירח בצהרי יום ב'; רציתי את הפרי לפני שבא אביב; רציתי את האושר מענג אך לא מכאיב; והמשכתי לחפש את מה שלא מוצאים; ועד היום וגם עכשיו כולנו מחפשים; 